L'enginyeria de telecomunicacions és un sector amb una alta demanda de professionals en creixement, i que té un paper estratègic en l'àmbit de les TIC.
El màster d'Enginyeria de Telecomunicació forma professionals capacitats per desenvolupar la seva carrera en àmbits de direcció.
Una part important de la formació se centra en la gestió de projectes i d'organitzacions, i en les competències transversals.
Aquest màster habilita per a l'exercici de la professió d'enginyer de telecomunicacions (d'acord amb l'Ordre CIN/355/2009).
El màster en Enginyeria de Telecomunicació et proporcionarà una àmplia formació en sistemes de comunicació, xarxes i electrònica i en sistemes audiovisuals per adquirir les competències professionals que requereix la pràctica en l'àmbit de l'enginyeria de telecomunicació.
Podràs triar entre una varietat de temes per especialitzar-te en un perfil general o en una àrea determinada o dedicar-te a la recerca i iniciar un programa de doctorat.
El treball final de màster, com a part dels crèdits ECTS optatius, el podràs cursar en una empresa o un laboratori.
Els enginyers i les enginyeres de telecomunicació són una peça clau per al funcionament i el desenvolupament de totes les institucions, com a personal intern o personal d'empreses que ofereixen serveis de comunicacions avançats o produeixen continguts digitals.
El màster en Enginyeria de Telecomunicació habilita per a l'exercici de la professió d'enginyer de telecomunicació tal com especifica el Ministeri de Ciència i Innovació a través de l'Ordre CIN/355/2009, de 9 de febrer (BOE de 20 de febrer).
Si comptes amb formació superior en el sector de les energies i vols especialitzar-te en energies renovables o en gestió i assessorament en projectes energètics tant per a l'àmbit privat com en les administracions públiques, no deixis escapar aquesta formació: Màster universitari en Enginyeria de l'Energia, una formació dissenyada i impartida per la Universitat Politècnica de Catalunya.
El màster forma professionals de l'enginyeria informàtica, l'enginyeria telemàtica i àmbits afins per utilitzar tecnologies informàtiques avançades i dissenyar i implantar sistemes intel·ligents segurs; per assegurar la informació en les aplicacions, els serveis i els sistemes informàtics i la privacitat dels seus usuaris, i tot això amb l'objectiu d'innovar per dirigir, gestionar i desenvolupar projectes de sistemes informàtics basats en intel·ligència artificial i innovar en aquests camps.
T'agradaria ampliar els teus coneixements en l'enginyeria del sòl i especialitzar-te en enginyeria sísmica?
Si comptes amb formació superior en el sector de les enginyeries, el màster universitari en Enginyeria del Terreny et presenta una formació superior dissenyada i impartida per la Universitat Politècnica de Catalunya.
El màster en Enginyeria dels Recursos Naturals proporciona una formació científica avançada, en el camp de l'aprofitament i la gestió dels recursos naturals, respectuosa amb el medi ambient.
Fonamentada en aspectes teòrics i sobretot pràctics, la docència s'imparteix des d'una perspectiva pluridisciplinària i s'adreça a formar experts en la recerca aplicada.
A més d'una sortida natural com a investigadors en centres de recerca públics i privats, també podran treballar en administracions, entitats gestores de residus de la construcció, docència, indústria extractiva, empreses de béns d'equips de tractament de residus i enginyeries ambientals.
Si vols ampliar els teus coneixements en enginyeria costanera i adquirir competències en la gestió, el comerç o el medi ambient dins d'aquest sector, el màster Erasmus Mundus en Enginyeria i Gestió Costanera i Marítima t'ofereix una formació impartida per 5 universitats europees de prestigi entre les quals es troba la Universitat Politècnica de Catalunya.
El màster en Estudis Avançats en Arquitectura té com a objectiu formar els futurs professionals o docents de manera flexible o dirigida a l'especialització, en la recerca i la innovació o en el projecte contemporani d'arquitectura, des de l'expertesa, l'erudició, la tradició i la pràctica professional.
Se centra en el disseny arquitectònic contemporani.
El màster en Estudis Avançats en Disseny té un caràcter pluridisciplinari i s'hi apliquen la creativitat, la innovació i la recerca com a eines de coneixement i proposta per al disseny del futur.
Es planteja en un sentit integral, ampli i transversal, característic del disseny fet a Barcelona i que en les darreres dècades ha esdevingut referent internacional.
Des d'una actitud de proposta, s'aporten noves visions sobre la reflexió teòrica, les estratègies participatives en xarxa i les tendències més innovadores sobre nous productes.
El màster en Forestal Europeu és un programa de nivell superior en l'àrea de les ciències forestals.
Li ha estat atorgat l'estatus d'Erasmus Mundus de la Comissió Europea el 2004.
Els participants en el programa podran estudiar en diferents universitats forestals de tot Europa.
Aquestes universitats han col·laborat per oferir classes conjuntes relacionades amb aquest àmbit.
El coneixement obtingut d'aquest programa de màster prepararà als participants per a una carrera en la ciència forestal.
El màster en Física per a l'Enginyeria està orientat a l'enginyeria de frontera a partir d'una formació avançada de física.
L'enginyeria especialitzada en camps com la nanotecnologia, la nanoelectrònica o l'enginyeria biomèdica requereix cada dia més professionals amb una formació profunda en física avançada, amb bons coneixements de física quàntica, física de sistemes complexos o física de dispositius, aplicables tant a escala nanoscòpica com en grans instal·lacions.
El màster en Gestió Aeronàutica s'imparteix per donar resposta a les necessitats de formació d'aquelles persones interessades a adquirir coneixements professionals de gestió enfocats al sector aeronàutic, així com al conjunt de professionals d'aquest sector que estiguin interessats en la gestió i la direcció d'institucions i empreses relacionades amb l'aeronàutica.
El MEDfOR és un programa de màster Erasmus Mundus de dos anys que permet als estudiants obtenir un màster en Gestió Forestal i de Recursos Naturals al Mediterrani estudiant per tot Europa.
Aquest excel·lent programa de màster combina ciència contrastada i un enfocament multidisciplinari per preparar els estudiants per a una carrera en la gestió de la recerca forestal i el medi natural.
Els participants desenvoluparan una sòlida base científica que els permetrà arribar fins a l'avantguarda del seu sector.
MEDfOR se centra en el desenvolupament dels futurs líders en el camp de la silvicultura i la gestió dels recursos naturals de la Mediterrània.
Aquests estudis pretenen formar professionals capaços d'incidir en els processos vinculats a la gestió i la direcció d'empreses del sector de l'edificació, i d'aplicar-hi millores.
La formació aborda la gestió econòmica, de la qualitat, de projectes, i del patrimoni edificat, com també la seguretat a les obres.
El màster en Gestió de la Tecnologia i de l'Enginyeria és un programa que ofereix els coneixements i les habilitats necessaris per a enginyers i científics en la gestió d'equips, projectes, recursos i organitzacions en entorns tècnics.
Se centra en la presa de decisions eficients en organitzacions tecnològiques i d'enginyeria en entorns empresarials competitius i canviants.
Formarà per gestionar i dirigir equips d'enginyeria i equips basats en la ciència aplicant tècniques quantitatives d'anàlisi i de pensament crític per gestionar projectes i processos i resoldre problemes complexos des d'un enfocament multidisciplinari de la integració dels principis de l'enginyeria i la gestió.
Vols ampliar els teus coneixements en l'anàlisi del sòl i els processos d'inundació, per poder treballar en l'aplicació de mesures i la gestió del risc per inundació?
Si és així, el màster Erasmus Mundus en Gestió del Risc per Inundació t'ofererix una formació d'alt nivell en la qual participen 4 universitats europees entre les quals es troba la Universitat Politècnica de Catalunya.
El màster en Gestió i Operació d'Instal·lacions Energètiques Marítimes proporciona els coneixements i les competències necessaris per dissenyar, operar, mantenir, planificar i gestionar instal·lacions marines des d'una perspectiva interdisciplinària que aborda els aspectes de seguretat, mediambientals i econòmics de l'enginyeria marina.
Els estudiants adquireixen competències que els permeten dur a terme l'operació, el manteniment i la gestió de les instal·lacions energètiques i els sistemes associats als vaixells i altres sistemes marins, així com el disseny, el redisseny, l'optimització i la construcció d'aquests sistemes i instal·lacions.
El màster és un requisit indispensable per avançar en la carrera professional de la marina mercant i aconseguir el títol professional de cap de màquines.
El màster europeu en Imatge Mèdica i Aplicacions (MAIA), coordinat per la Universitat de Girona (UdG, Espanya) i amb la Universitat de Borgonya (uB, França) i la Universitat dels Estudis de Cassino i del Laci Meridional (UNICLAM, Itàlia) com a socis, dona resposta a les necessitats actuals de la indústria en l'àmbit de l'àrea d'anàlisi i processament d'imatges mèdiques.
El programa de mobilitat s'ha organitzat d'acord amb l'esquema de progrés educatiu per aconseguir una millora de l'aprenentatge, per la qual cosa la universitat en la qual cada semestre es porta a terme ha estat escollida tenint en compte l'experiència i les instal·lacions de recerca i educació i els equips.
La uB té les instal·lacions d'última generació en sistemes d'imatges mèdiques i adquisició, la UNICLAM difondrà les estratègies d'aprenentatge automàtic i l'optimització i, finalment, la UdG se centrarà més en el desenvolupament de CAD i aplicacions específiques.
Si estàs interessat en adquirir noves competències en el desenvolupament de programes per a la gestió i la prevenció d'incendis forestals, el màster oficial en Incendis Forestals, Ciència i Gestió Integral t'ofereix una formació de caràcter professional coordinada per la Universitat de Lleida en la que també hi participen la Universitat de Lleó i la Universitat de Còrdoba.
Si estàs interessat a adquirir estratègies per millorar la innovació en l'empresa, el màster en Innovació Empresarial i Gestió de la Tecnologia (BITM) t'ofereix una formació impartida per la Universitat de Girona (UdG).
El màster està enfocat a la innovació en l'empresa, aconseguiràs aprofundir en les tècniques de gestió de la tecnologia aplicada a l'àmbit empresarial.
El màster en Innovació i Emprenedoria en Enginyeria Biomèdica pretén crear una nova generació de tecnòlegs amb l'habilitat de transformar innovacions biomèdiques en solucions de negoci factibles.
El màster proporciona un coneixement profund de les tecnologies utilitzades en el camp de la salut i la capacitat d'entendre'n els aspectes clínics, socials i econòmics, així com una àmplia comprensió de la innovació i l'esperit empresarial en el sector de la tecnologia mèdica.
Amb aquest màster es vol estimular la innovació tecnològica en l'àmbit de la salut i millorar la iniciativa empresarial.
El màster integra formació tecnicocientífica, practicotecnològica, econòmica i de negoci (innovació i emprenedoria), amb un ampli coneixement de la biomedicina i els problemes de salut.
Els principals àmbits professionals en què se situa el desenvolupament d'aquestes competències són els àmbits industrial, sanitari i d'R+D+I. Aquest màster s'ha implementat en coordinació amb l'Institut Europeu d'Innovació i Tecnologia (EIT-Health), en el marc de la Unió Europea, dins del programa de recerca i innovació Horitzó 2020.
Si ets titulat universitari en informàtica i vols ampliar els teus coneixements especialitzant-te en innovació en mètodes informàtics, no deixis passar aquesta formació: màster universitari en Innovació i Investigació en Informàtica, una formació superior dissenyada i impartida per la Universitat Politècnica de Catalunya, que et capacitarà per dissenyar solucions i projectes d'innovació en informàtica.
T'agradaria formar-te en l'àmbit de la intel·ligència artificial i poder aplicar aquests coneixements en la millora dels entorns tecnològics i industrials?
Si comptes amb formació universitària, el màster universitari en Intel·ligència Artificial t'ofereix una formació coordinada i impartida per la Universitat Politècnica de Catalunya, en la que també hi participen la Universitat Rovira i Virgili i la Universitat de Barcelona.
La internet de les coses (IoT, per la sigla en anglès) permet la connexió contínua entre dispositius de manera eficient, en tant que representa la revolució tecnològica més gran des de la irrupció dels telèfons mòbils intel·ligents.
L'aplicació de les tecnologies de la informació i la comunicació (TIC), a partir de la ràpida difusió dels dispositius portables per a l'accés a la informació de monitoratge de paràmetres de salut de les persones, i la gestió integrada de les dades duta a terme per usuaris i professionals de la salut generen una important demanda de professionals amb coneixements especialitzats capaços d'aplicar les TIC al desenvolupament de solucions innovadores en el camp de la digitalització de la gestió de la salut.
El màster en Internet dels Objectes per a la Salut Digital s'estructura en diferents dominis de coneixement que segmenten les diferents tecnologies del domini de la IoT per a la salut digital: tecnologies portables, orientades al monitoratge relacionat amb aspectes de salut i benestar, sistemes de suport al diagnòstic i la intervenció, còmput distribuït i tecnologies de la informació i de seguretat.